Document ID: 32004R2125

UREDBA KOMISIJE (ES) št. 2125/2004
z dne 14. decembra 2004
o spremembi Uredbe (EGS) št. 890/78 o podrobnih pravilih za certificiranje hmelja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj (1) in zlasti člena 2(5),
ob upoštevanju naslednjega:
(1)
Po pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (v nadaljnjem besedilu „nove države članice“) je treba v določenih točkah posodobiti Uredbo Komisije (EGS) št. 890/78 (2).
(2)
Uredba (EGS) št. 890/78 določa navedbe v uradnih jezikih Skupnosti, ki jih morajo vsebovati certifikati. Treba je določiti te navedbe v jezikih novih držav članic.
(3)
Uredba (EGS) št. 890/78 določa roke, v katerih morajo države članice sporočiti Komisiji cone ali regije proizvodnje hmelja ter centre za certificiranje. Treba je torej določiti navedene roke za nove države članice.
(4)
Uredbo (EGS) št. 890/78 je treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za hmelj -
SPREJELA NASLEDNJO UREDBO:
Člen 1
Uredba (EGS) št. 890/78 se spremeni:
1.
Člen 5a se nadomesti z naslednjim besedilom:
„Člen 5a
Certifikat iz člena 5 Uredbe (EGS) št. 1784/77 mora vsebovati vsaj eno od navedb iz Priloge IIa, ki jih vpiše organ, pooblaščen za opravljanje certificiranja.“
2.
V členu 6(3) se po drugem pododstavku vstavi naslednji pododstavek:
„Češka, Estonija, Ciper, Latvija, Litva, Madžarska, Malta, Poljska, Slovenija in Slovaška morajo to sporočiti pred 1. januarjem 2005.“
3.
Členu 11 se doda naslednji pododstavek:
„Češka, Estonija, Ciper, Latvija, Litva, Madžarska, Malta, Poljska, Slovenija in Slovaška morajo to sporočiti pred 1. januarjem 2005.“
4.
Besedilo iz Priloge I k tej uredbi se vstavi kot Priloga IIa.
5.
Priloga III se spremeni v skladu s Prilogo II k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. decembra 2004

Labels: 16
17
0
3
7
15